നിലന്പൂര്നഞ്ചന്കോട് പാതയ്ക്ക് പിണറായി സര്ക്കാര് തുരങ്കം വയ്ക്കുന്നുവെന്ന് നിലന്പൂര്: നിലന്പൂര്നഞ്ചന്കോട് പാതക്ക് പിണറായി സര്ക്കാര് തുരങ്കം വെക്കുന്നുവെന്ന് ഡിസിസി പ്രസിഡന്റ് വി.എസ്.ജോയി പറഞ്ഞു. നിലന്പൂര്ഷൊര്ണൂര് പാതയോടുള്ള അവഗണനക്കെതിരെ ബ്ലോക്ക് കോണ്ഗ്രസ് കമ്മിറ്റി സംഘടിപ്പിച്ച ധര്ണ ഉദ്ഘാടനം ചെയ്യുകയായിരുന്നു അദ്ദേഹം. നിലന്പൂര്നഞ്ചന്കോട് പാത യാഥാര്ഥ്യമാക്കാന് യുപിഎ സര്ക്കാര് തുടങ്ങിയ നടപടികളില് നിന്ന് മോദി സര്ക്കാര് പിന്നോട്ടുപോയി. സംസ്ഥാന സര്ക്കാരും ഇക്കാര്യത്തില് അലംഭാവം കാണിക്കുകയാണ്. നിലന്പൂര്ഷൊര്ണൂര് പാതയിലെ പാസഞ്ചര് തീവണ്ടികള് പുനഃസ്ഥാപിക്കുന്നതടക്കമുള്ള വിഷയങ്ങളില് സംസ്ഥാന സര്ക്കാര് ഇടപെടുന്നില്ല. ജനങ്ങള് ദുരിതം പേറുന്പോള് നിലന്പൂരിന്റെ എംഎല്എ. വിദേശത്ത് ബിസിനസ് ചെയ്യുകയാണ്. നിയമസഭാ സമ്മേളനത്തില് പോലും പങ്കെടുക്കാത്ത എംഎല്എ രാജിവെക്കണമെന്നും വി.എസ്.ജോയ് ആവശ്യപ്പെട്ടു. നിലന്പൂര് റയില്വേ സ്റ്റേഷന് മുന്നില് നടന്ന ധര്ണയില് ബ്ലോക്ക് കോണ്ഗ്രസ് പ്രസിഡന്റ്് എ.ഗോപിനാഥ് അധ്യക്ഷത വഹിച്ചു. എം.കെ.ബാലകൃഷ്ണന്, സി. വേണുഗോപാല്, അഡ്വ.ഷെറി ജോര്ജ്, നിഷാദ് പൊട്ടേങ്ങല്, ടി.എം.എസ്.ആഷിഫ്, ഷേര്ളി മോള്, പട്ടിക്കാടന് ഷാനവാസ്, കേന്പില് രവി തുടങ്ങിയവര് പ്രസംഗിച്ചു.